התשובה הקצרה: הבדל גדול. התנגדות לאינסולין היא סירוב להיות מטופלים באמצעות אינסולין. "התנגדות לאינסולין" היא לא מקשה אחידה, משום שאצל אנשים שונים קיימות סיבות שונות להתנגדות, וחשוב מאד להבין את הסיבה האמיתית, כי רק כך ניתן לטפל בבעיה. במאמר זה מפורטות כל ההתנגדויות לטיפול באינסולין, ודרך אגב… כולן פתירות.  תנגודת לאינסולין (Insulin Resistance) הוא מצב פיזיולוגי, בו אינסולין (טבעי או מוזרק) משפיע פחות מן המצופה, משום ש"משהו" מפריע לו לעבוד. אותו "משהו" הינו אורח חיים שאינו אופטימלי, ובמיוחד עודף משקל. לכן, הפתרון הוא לעשות הכול על מנת להשיל משקל גוף עודף. הדרך הפשוטה ביותר לבדוק תנגודת לאינסולין (שהיא תקפה רק אצל מי שאינם מקבלים מטופלים באינסולין) נקראת HOMA-IR (ר"ת של Homeostatic Model Assessment of Insulin Resistance), שהוא מכפלה של רמת הגלוקוז בדם (מ"ג/ד"ל) ברמת האינסולין בדם (מילי-יחידות/ליטר או מיקרו-יחידות/מיליליטר) וחלוקה ב-405.  תוצאה של 2 ומעלה – מצביעה על תנגודת לאינסולין.